Mango (lugredery)

Mango (amptelik Mango Airlines SOC Ltd) was 'n Suid-Afrikaanse laekostelugredery. Die lugredery is in 2006 as 'n filiaal van die Suid-Afrikaanse Lugdiens gestig. Hulle het hoofsaaklik binnelandse lugroetes bedien en het meegeding teen die ander plaaslike laekosterederye. Mango se basis was die O.R. Tambo-lughawe naby Johannesburg.

Sedert 2013 het die redery ook Saterdae en Dinsdae na Zanzibar gevlieg, 'n eiland op die Oos-Afrikaanse kus van die Indiese Oseaan.

In lyn met kostebeparingsmaatreëls van ander vergelykbare laekostelugrederye was Mango se klantediens ook gerasionaliseer en gedigitaliseer deur middel van 'n toep ('n toepassing wat op slimfone en tabletrekenaars gelaai kan word) wat:
 Besprekings en die aankoop van kaartjies ondersteun
 Opgedateerde vlugskedules en -tye vertoon
 'n Instapkaartjie en sekuriteitsklaring vir die passasier elektronies stoor en gereed hou 
 Naspoor van enige Mango-vlug verskaf, beide vir die passasier in die lug en vir familie/vriende wat op land wag
 Mango-aanbiedings en uitverkopings aanbied.

"Vlerke geknip" 
Mango is gehok as gevolg van wanbetaling en skuld aan ACSA (Airports Company of South Africa) op 28 April 2021. Geen Mango-vliegtuie mag sedert 28 April 2021 óf vertrek óf op enige ACSA-lughawe in Suid-Afrika land nie. Slegs 'n verklaring en verskoning is deur die maatskappy uitgereik. Dit is nog nie bekend of enige geld van die regering wat aan South African Airways toegestaan is (waarvan Mango 'n filiaal is) as 'n reddingsboei aan Mango toegewys sal word nie.

Bestemmings 
Mango het die volgende stede bedien:

Suid-Afrika
 Bloemfontein - Bram Fischer Internasionale Lughawe
 Kaapstad - Kaapstad Internasionale Lughawe (fokusstad)
 Durban - Koning Shaka Internasionale Lughawe
 George - George-lughawe 
 Johannesburg 
 O.R. Tambo Internasionale Lughawe (spil)
 Lanseria-lughawe
 Gqeberha - Port Elizabeth-lughawe

Tanzanië
Zanzibar - Zanzibar Internasionale Lughawe

Vloot 
Teen Augustus 2021 het Mango oor die volgende vliegtuie beskik:

Aanboorddiens 
As 'n laekostelugredery het Mango 'n uniforme vliegtuigvloot met 'n hoë sitplekdigtheid gehad. Mango het ook aanlyn-kaartjieuitreiking aangebied. 'n Standaardbespreking het nie etes en drankies ingesluit nie. Mango het 'n aanboordprogram gehad wat kos en drankies te koop aangebied het, by die passasier se sitplek.

Sien ook 
 Suid-Afrikaanse Lugdiens
 kulula.com

Verwysings

Eksterne skakels 
 
 Amptelike webtuiste

Suid-Afrikaanse lugrederye